# Tapes (pel·lícula)

Tapes és una pel·lícula espanyola de 2005 rodada pels directors José Corbacho i Juan Cruz. Ha estat doblada al català i emesa a TV3 el 15 de juny de 2007.

## Trama

La pel·lícula se centra bàsicament en un bar de tapes qualsevol (en aquest cas a Hospitalet, Barcelona). A l'amo d'aquest bar, li marxa la seva dona. Ella habitualment ocupava el lloc de la cuina, i en anar-se'n ella el marit es veu obligat a contractar un cuiner xinès. Aquest cuiner mostra una habilitat especial per a la cuina i per a l'elaboració de tapes.
Amb aquest punt de partida, la pel·lícula serà un film coral on mostra cinc històries creuades, cinc mons units en el dia a dia, amb el bar, els comerços i el mercat com a punt neuràlgic, i que ens mostren com les persones que assisteixen cada dia al local estan interconnectats entre si, encara que siguin molt diferents en edat, nacionalitat, religió o costums.

## Premis
### Medalles del Cercle d'Escriptors Cinematogràfics

| Categoria | Persona | Resultat |
| Millor actriu secundària | Elvira Mínguez | Guanyadora |

### XX Premis Goya.

| Categoria | Persona | Resultat |
| Millor direcció novell | José Corbacho Juan Cruz | Guanyadora |
| Millor actriu secundària | Elvira Mínguez | Guanyadora |

### Festival de Màlaga

| Categoria | Persona | Resultat |
| Biznaga d'Or al millor director | José Corbacho Juan Cruz | Guanyadora |
| Biznaga de Plata a la millor actriu | Elvira Mínguez | Guanyadora |

### 50a edició dels Premis Sant Jordi de Cinematografia

| Categoria | Persona | Resultat |
| Millor òpera prima | José Corbacho Juan Cruz | Guanyadora |

### XV Premis de la Unión de Actores.

| Categoria | Persona | Resultat |
| Millor actriu secundària | Elvira Mínguez | Guanyadora |

### Festival Internacional de Cinema de Montréal

| Categoria | Persona | Resultat |
| Millor guió | José Corbacho Juan Cruz | Guanyadora |
* Segons les dades fetes públiques per TVE, la pel·lícula Tapes va ser l'espanyola més vista de l'any 2010 amb més de 3.800.000 espectadors i gairebé un 19 per cent de quota de pantalla.

## Curiositats

* José Corbacho i Juan Cruz són amics des de la infància, i han decidit filmar la seva primera pel·lícula en el barri on es van criar, a Santa Eulàlia a la ciutat de L'Hospitalet de Llobregat
* "Banda sonora amb les lletres grans" on a més de la música original del film composta per Pablo Sala, se sumen cançons pròpies d'artistes com l'hospitalenc Antonio Orozco, Los Chichos, El Q Baila, Caníbala, VinoDelFin, Sicomoro i Estéreos, cançons en la seva majoria compostes exclusivament per la pel·lícula.

## Referències

* ↑ «Tapes». ésAdir. [Consulta: 24 agost 2022].
* ↑ «Medallas del CEC a la producción española de 2005». CEC. Arxivat de l'original el 2020-10-02. [Consulta: 26 febrer 2019].
* ↑ Tapas al web dels Goya
* ↑ «Tapas en los goya».
* ↑ 'Tapas', de José Corbacho y Juan Cruz, gana la Biznaga de Oro del Festival de Málaga, El País, 30 d'abril de 2005
* ↑ Isabel Coixet se convierte en la gran triunfadora de los Sant Jordi de cine, El País, 26 d'abril de 2006
* ↑ Premios de la Unión de Actores, El País, 20 de maig de 2006
* ↑ 'Tapas' gana el premio al mejor guión en el Festival de Montreal, El Mundo, 6 de setembre de 2005
* ↑ «Tapas, la película española más vista en televisión en el 2010 | I Love Tapas» (en castellà). Arxivat de l'original el 2019-12-16. [Consulta: 10 octubre 2019].
* ↑ «Tapas, de Pablo Sala y Varios artistas». Arxivat de l'original el 14 de juny de 2015. [Consulta: 13 juny 2015].
* ↑ «Tapas un día en L'Hospitalet».
* ↑ «Tapas – Antonio Orozco».